ข้อบังคับกรมสอบสวนคดีพิเศษข้อบังคับกรมสอบสวนคดีพิเศษว่าด้วยการจัดทำเอกสารหลักฐาน และการแฝงตัว (ฉบับที่ ๒)พ.ศ. ๒๕๕๙ โดยที่เป็นการสมควรแก้ไขเพิ่มเติมข้อบังคับกรมสอบสวนคดีพิเศษว่าด้วยการจัดทำเอกสาร หลักฐาน และการแฝงตัว พ.ศ. ๒๕๕๕เพื่อให้เกิดเหมาะสมและมีประสิทธิภาพยิ่งขึ้นในการปฏิบัติงานอาศัยอำนาจตามความในมาตรา๒๗ แห่งพระราชบัญญัติการสอบสวนคดีพิเศษ พ.ศ. ๒๕๔๗ อธิบดีกรมสอบสวนคดีพิเศษจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับกรมสอบสวนคดีพิเศษว่าด้วยการจัดทำเอกสาร หลักฐานและการแฝงตัว (ฉบับที่ ๒) พ.ศ. ๒๕๕๙ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้เพิ่มเติมความต่อไปนี้เป็นบทนิยามคำว่า หน่วยงานอื่น และ นายทะเบียน ของข้อ ๔แห่งข้อบังคับกรมสอบสวนคดีพิเศษว่าด้วยการจัดทำเอกสาร หลักฐาน และการแฝงตัว พ.ศ.๒๕๕๕หน่วยงานอื่น หมายความว่าหน่วยงานอื่นใดที่กรมสอบสวนคดีพิเศษขอให้จัดทำเอกสาร หลักฐานเพื่อประโยชน์ในการสืบสวนสอบสวนนายทะเบียน หมายความว่านายทะเบียนของกรมสอบสวนคดีพิเศษหรือผู้ที่ได้รับมอบหมายตามข้อบังคับนี้ข้อ๔ ให้ยกเลิกความในข้อ ๙ แห่งข้อบังคับกรมสอบสวนคดีพิเศษว่าด้วยการจัดทำเอกสารหลักฐาน และการแฝงตัว พ.ศ. ๒๕๕๕ และให้ใช้ความต่อไปนี้แทนข้อ ๙ ในการจัดทำเอกสารหลักฐาน ให้ผู้บัญชาการสำนักคดี หัวหน้าหน่วยงานที่เรียกชื่ออย่างอื่น หรือหัวหน้าคณะทำงานแล้วแต่กรณี ที่ได้รับการอนุมัติตามข้อ ๗ รับผิดชอบดำเนินการเองหรือร่วมกับสำนักเทคโนโลยีและศูนย์ข้อมูลการตรวจสอบ หรือร่วมกับหน่วยงานอื่นพิจารณาดำเนินการ แล้วแจ้งเรื่องเป็นบันทึกที่มีชั้นความลับให้นายทะเบียนทราบข้อ๕ ให้ยกเลิกความในข้อ ๑๔แห่งข้อบังคับกรมสอบสวนคดีพิเศษว่าด้วยการจัดทำเอกสาร หลักฐาน และการแฝงตัว พ.ศ.๒๕๕๕ และให้ใช้ความต่อไปนี้แทนข้อ ๑๔ ให้ผู้บัญชาการสำนักเทคโนโลยีและศูนย์ข้อมูลการตรวจสอบกรมสอบสวนคดีพิเศษเป็นนายทะเบียน ทำหน้าที่ในการควบคุมเก็บรักษาทะเบียนข้อมูลเอกสาร หลักฐานและการแฝงตัวรวมถึงจัดทำสถิติและตรวจสอบผลการดำเนินการ โดยจัดทำเป็นบันทึกที่มีชั้นความลับรายงานต่ออธิบดีทุก ๖เดือนให้นายทะเบียนมีอำนาจแต่งตั้งผู้ช่วยนายทะเบียนได้ตามความจำเป็นแล้วรายงานให้อธิบดีทราบข้อ๖ ให้ยกเลิกความในข้อ ๑๕แห่งข้อบังคับกรมสอบสวนคดีพิเศษว่าด้วยการจัดทำเอกสาร หลักฐาน และการแฝงตัว พ.ศ. ๒๕๕๕และให้ใช้ความต่อไปนี้แทนข้อ ๑๕ ให้ผู้บัญชาการสำนักคดีหัวหน้าหน่วยงานที่เรียกชื่ออย่างอื่น หรือหัวหน้าคณะทำงาน แล้วแต่กรณีที่ได้รับการอนุมัติแฝงตัวรายงานผลความคืบหน้าการดำเนินการตามที่ได้รับอนุมัติเพื่อยืนยันเหตุผลความจำเป็นที่จะต้องใช้เอกสารหลักฐานและการแฝงตัว ทุก ๖ เดือนนับตั้งแต่วันที่ได้รับอนุมัติและเมื่อเสร็จสิ้นภารกิจหรือหน้าที่ที่ได้รับมอบหมายโดยจัดทำเป็นบันทึกที่มีชั้นความลับเสนอต่ออธิบดีผ่านผู้อนุมัติตามข้อ ๑๐กรณีเสร็จสิ้นภารกิจหรือหน้าที่ที่ได้รับมอบหมายให้ผู้ขออนุมัติตามวรรคหนึ่งแจ้งหน่วยงานอื่นทราบภายใน ๑๕ วันนับแต่วันที่อธิบดีรับทราบรายงานข้อ๗ ให้ยกเลิกความในข้อ ๑๖แห่งข้อบังคับกรมสอบสวนคดีพิเศษว่าด้วยการจัดทำเอกสาร หลักฐาน และการแฝงตัว พ.ศ.๒๕๕๕ และให้ใช้ความต่อไปนี้แทนข้อ ๑๖ เอกสารหลักฐานที่ใช้ในการปฏิบัติหน้าที่ เมื่อหมดความจำเป็นแล้วให้ส่งนายทะเบียนเพื่อทำลาย ส่วนข้อมูลข่าวสารอื่นที่ได้จากการปฏิบัติหน้าที่หากเห็นว่าหมดความจำเป็นจะส่งนายทะเบียนเพื่อทำลายก็ได้ในการทำลายตามวรรคหนึ่งให้นายทะเบียนขออนุมัติอธิบดีและเมื่อดำเนินการเสร็จสิ้นแล้วให้รายงานอธิบดีเพื่อทราบ และแจ้งหน่วยงานอื่นทราบด้วยกรณีเอกสารหลักฐาน เสียหายหรือสูญหายให้ผู้ถือหรือครอบครองรายงานต่ออธิบดีผ่านผู้ขออนุมัติตามข้อ ๙ ภายใน ๔๘ชั่วโมงนับตั้งแต่ทราบเหตุ และแจ้งนายทะเบียนทราบรวมถึงแจ้งหน่วยงานอื่นทราบโดยเร็วประกาศ ณ วันที่ ๒๕สิงหาคม พ.ศ. ๒๕๕๙พันตำรวจเอก ไพสิฐ วงศ์เมืองอธิบดีกรมสอบสวนคดีพิเศษปริยานุช/จัดทำ๑๙ กันยายน๒๕๕๙กัญฑรัตน์/ตรวจ๑๙ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๔ ง/หน้า ๒๘/๑๒ กันยายน ๒๕๕๙